Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19705

4. ZAJ ÉRTÉKELŐ ELJÁRÁSOK 4.1 Általános tudnivalók 4.1.1 A vizsgálati eljárások meghatározott helyeken (utas- és cargo ajtók, kiszolgáló nyílások) végzendő zajmérésekre és a légijármű körüli általános zaj-feltérképezésre vonatkoznak. 4.1.2 A követelmények rendelkeznek a műszerezettségről, az akusztikus és légköri környezeti adatnyerésről, egyszerűsítésről és az előterjesztésről, továbbá egyéb, az eredmények közléséhez szükséges információkról. 4.1.3 Az eljárások felölelik az adatok mágnesszalagra rögzítését későbbi feldolgozás céljából. A magnetofonos idő-integráló elemző rendszer használata elkerülhetővé teszi a hangszintmérők, vagy oktávsáv analizátorok manuális leolvasásával járó változások szemmértékkel történő átlagolásának szükségességét és ezért pontosabb eredményeket biztosítanak. 4.1.4 Nincs rendelkezés arra, hogy a segédhajtómű zaját az alap hajtómű karakterisztikából állapítsák meg, de az egynél több, egyidőben üzemelő légijármű zajának mérésére se. 4.2 Általános vizsgálati feltételek 4.2.1 Meteorológiai feltételek Szél: 19 km/h-nél (10 csomónál) nem erősebb. Hőmérséklet: + 2oC-nál nem alacsonyabb és + 35oC-nál nem magasabb Páratartalom: Relatív páratartalom 30 százaléknál nem kevesebb és 90 százaléknál nem több. Csapadék: Nincs Barometrikus nyomás: 800 hPa-nál nem alacsonyabb és 1100 hPa-nál nem magasabb 4.2.2 A vizsgálat színhelye A mikrofon és a légijármű között a talaj egyenletes és kemény felületű legyen. A légijármű és a mérőpontok között semmilyen akadályt képező tárgy nem lehet és a hang terjedési pályákhoz az eredményt jelentős mértékben befolyásoló közelségben semmilyen visszaverő felület (a légijármű és a földfelszín kivételével) nem lehet. A légijármű körüli földfelszín érzékelhetően síma és vízszintes legyen, legalább azon a területen belül, amelyet a 4.4.2.2 d)-ben leírt legszélső helyre telepített mikrofon rendszer mögött 60 méterre lévő párhuzamos vonalak határolnak. 4.2.3 Környezeti zajok Meg kell határozni a mérő rendszer és a vizsgálati terület környezeti zaját, azaz a környezet miatti háttérzajt és az akusztikus rendszer elektromos zajait. 4.2.4 APU szerelvény Az érintett segéd hajtóművet és a kapcsolódó légijármű rendszereket minden olyan légijármű modell esetében meg kell vizsgálni, amelyekre az akusztikai adatokat megkövetelik. 2007/70/II. szám 4.2.5 A légijármű földi konfigurációja A repülőgép kormányfelületeit "semleges" vagy "tiszta" konfigurációban bekapcsolt széllökés gátlókkal kell rögzíteni, vagy ahogyan azt a légijármű jóváhagyott üzemeltetési utasítása a szervizelés alatt alló légijármű esetére előírja. 4.3 Műszerezettség 4.3.1 Légijármű A 4.5.3 pontban ismertetett működési adatokat a légijármű normál műszerei és kezelőszervei alapján kell meghatározni. 4.3.2 Akusztikai szempontok 4.3.2.1 Általános tudnivalók A műszerezettségnek és a mérési eljárásoknak ki kell elégíteniük a hivatkozások között felsorolt megfelelő szabványok legutolsó alkalmazható kiadásaiban előírt követelményeket (lásd a 4.6 pontot). Az adat minták legalább két és félszer olyan hosszúak legyenek, mint az adat csökkentési integrciós időszak hossza, de minden eseben legalább 8 mp tartamúnak kell lenniük. Az összes hangnyomásszintet a 20 µPa referencia nyomáshoz képest decibelben kell megadni. 4.3.2.2 Adat vételi rendszer A C-1 ábrán lévő blokk diagrammon bemutatott zaj rögzítésére és analizálására használatos műszer rendszernek a következő előírásokat kell teljesítenie: 4.3.2.2.1 Mikrofon rendszer

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes